
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1279 

20 Μαίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ανάκληση της υπ’ αριθμ. 3122.1/4665/01/09-7-2013 
Υπουργικής απόφασης, σχετικά με την εγκατάστα¬ 
ση γραφείου στην Ελλάδα της εταιρείας ΘΕΒΜΑΝΙΑ 

ΜΑΒΙΤΙΜΕ 3Α με έδρα στα νησιά ΜΑΡΣΑΛ. 1 

Έγκριση του Γενικού Κανονισμού Λιμένων αριθμ. 54: 
«Αντικατάσταση - συμπλήρωση διατάξεων των 
Γενικών Κανονισμών Λιμένων αριθμ. 02,10,16, 20, 

38 και 50». 2 


ΑΠΟΦΑΣΕΙ Σ 

Αριθμ. 3122.1/4665/04 (1) 


Ανάκληση της υπ’ αριθμ. 3122.1/4665/01/09-7-2013 Υπουρ¬ 
γικής απόφασης, σχετικά με την εγκατάσταση 
γραφείου στην Ελλάδα της εταιρείας ΘΕΒΜΑΝΙΑ 
ΜΑΒΙΤΙΜΕ 3Α με έδρα στα νησιά ΜΑΡΣΑΛ. 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α. Του Α.Ν. 378/1968 (ΦΕΚ 82Α'/17-4-1968). 
β. Του άρθρου 25 του Ν.27/1975 (ΦΕΚ 77/Α722-4-1975) 
και ιδίως την παράγραφο 1. 
γ. Του άρθρου 4 του Ν. 2234/1994 (ΦΕΚ 142/Α731-8-1994). 
δ. Του άρθρου 25 του Ν. 2515/1997 (ΦΕΚ 154/Α725-7-1997). 
ε. Του άρθρου 34 του Ν. 3427/2005 (ΦΕΚ 312/Α727-12-2005). 
στ. Του άρθρου 4 του Ν. 3752/2009 (ΦΕΚ 40/Α74-3-2009). 
ζ. Του άρθρου 31 του Ν. 4150/2013 (ΦΕΚ 102/Α729-4-2013). 
η. Του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
του Π.Δ. 63/2005 (ΦΕΚ 98/Α722-4-2005). 

θ. Του Π.Δ. 85/2012 (ΦΕΚ 141/Α721-6-2012) «ΠερίΊδρυσης 
και μετονομασίας Υπουργείων, μεταφοράς και κατάρ¬ 
γησης υπηρεσιών» και ειδικότερα το άρθρο 5 όπως 
αντικαταστάθηκε από το άρθρο 1 του Π.Δ. 94/2012 (ΦΕΚ 
149/Α717-7-2012) «Περί τροποποίησης του Π.Δ. 85/2012 
«Ιδρυση και μετονομασία Υπουργείων, μεταφορά και 
κατάργηση υπηρεσιών» (Α' 141)» και τροποποιήθηκε με 
το άρθρο 3 Π.Δ. 98/2012 (ΦΕΚ 160/Α710-8-2012). 

ι. Του Π.Δ. 119/2013 (ΦΕΚ 153 Α725-06-2013) «Περί Διο¬ 
ρισμού Αντιπροέδρου της Κυβέρνησης, Υπουργών, Ανα¬ 
πληρωτών Υπουργών και Υφυπουργών». 


ια. Της υπ’ αριθμ. 3122.18/03/3/11-12-2013 (ΦΕΚ 3263Β') 
κοινής απόφασης των Υπουργών Οικονομικών - Ανά¬ 
πτυξης και Ανταγωνιστικότητας - Ναυτιλίας και Αιγαίου 
και των υπ’ αριθμ. 1246.3/5/94/1-12-1994 (ΦΕΚ 919Β') και 
1246.3/6/94/1-12-1994 (ΦΕΚ 919Β') κοινών αποφάσεων των 
Υπουργών Εθνικής Οικονομίας, Οικονομικών και Εμπο¬ 
ρικής Ναυτιλίας. 

ιβ. Της υπ’ αριθμ. 5111.01/45/2012/26-07-2012 κοινής από¬ 
φαση του Πρωθυπουργού και του Υπουργού Ναυτιλίας 
και Αιγαίου «Περί διορισμού Γ ενικού Γ ραμματέα του 
Υπουργείου Ναυτιλίας και Αιγαίου» (ΦΕΚ 353 ΥΟΔΔ). 

ιγ. Της υπ’ αριθμ. 3122.1/4665/01/09-7-2013 Υπουργικής 
απόφασης (ΦΕΚ 1771 /Β723-7-2013). 

2. Την από 25-4-2014 αίτηση της εταιρείας ΘΕΒΜΑΝΙΑ 
ΜΑΒΙΤΙΜΕ 3Α με την οποία ζήτησε την ανάκληση της 
άδειας εγκατάστασης του γραφείου της στην Ελλάδα, 
αποφασίζουμε: 

1. Ανακαλούμε την υπ’ αριθμ. 3122.1/4665/01/09-7-2013 
απόφαση του Υπουργού Ναυτιλίας και Αιγαίου (ΦΕΚ 
1771/Β723-7-2013) σχετικά με την εγκατάσταση στην 
Ελλάδα, σύμφωνα με τις διατάξεις των Α.Ν. 378/1968 
και Ν. 27/1975, Ν. 814/1978, Ν. 2234/1994, Ν. 3752/2009, 
Ν. 4150/2013 γραφείου της εταιρείας ΘΕΒΜΑΝΙΑ 
ΜΑΒΙΤΙΜΕ 3Α με έδρα στα νησιά ΜΑΡΣΑΛ. 

2. Η παραπάνω εταιρεία υποχρεώνεται, σύμφωνα με 
το άρθρο 23 του Ν. 1360/1983, να εκπληρώσει τις κάθε 
είδους υποχρεώσεις της με το Δημόσιο, μέσα σε 2 μήνες 
από την έκδοση της παρούσης. 

Η απόφαση αυτή να δημοσιευθεί στην Εφημερίδα της 
Κυβέρνησης. 

Πειραιάς, 6 Μάίου 2014 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

Αριθμ. απόφ.: Φ. 514.1/2014/Σχ. 1653 (2) 

Έγκριση του Γενικού Κανονισμού Λιμένων αριθμ. 54: 
«Αντικατάσταση - συμπλήρωση διατάξεων των Γ ε¬ 
νικών Κανονισμών Λιμένων αριθμ. 02, 10, 16, 20, 38 
και 50». 

Ο ΥΠΟΥΡΓΟΣ ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Της περίπτωσης (α) του άρθρου 156 του Κώδικα 

Δημοσίου Ναυτικού Δικαίου, που κυρώθηκε με το άρθρο 
μόνον του ν.δ. 187/1973 (Α' 261), όπως τροποποιήθηκε 
και ισχύει. 

β) Του ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α' 102). 

γ) Του ν. 3922/2011 «Σύσταση Αρχηγείου Λιμενικού Σώ- 
ματος-Ελληνικής Ακτοφυλακής και άλλες διατάξεις» (Α' 
35), όπως τροποποιήθηκε και ισχύει. 

δ) Της περίπτωσης (α) της παραγράφου 6 του άρθρου 
23 του π.δ. 67/2011 «Οργάνωση των Υπηρεσιών του Λι¬ 
μενικού Σώματος - Ελληνικής Ακτοφυλακής» (Α' 149). 

ε) Του άρθρου 5 του π.δ. 85/2012 «Ίδρυση και μετονομασία 
Υπουργείων, μεταφορά και κατάργηση υπηρεσιών» (Α' 141), 
όπως αντικαταστάθηκε από το άρθρο 1 του π.δ. 94/2012 
(Α' 149) και το άρθρο 3 του π.δ. 98/2012 (Α' 160). 

στ) Του π.δ. 119/2013 «Διορισμός Αντιπροέδρου της 
Κυβέρνησης, Υπουργών, Αναπληρωτών Υπουργών και 
Υφυπουργών» (Α' 153). 

ζ) Του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (Α' 98). 

2. Το Γενικό Κανονισμό Λιμένων υπ’ αριθμ. 02 που 
εγκρίθηκε με την αριθμ. 3131.1/04/93/10-8-1993 απόφαση 
Υπουργού Εμπορικής Ναυτιλίας «Εγκριση του Γενικού 
Κανονισμού Λιμένος με αριθμ. 02 “Περί δικαιωμάτων 
ρυμουλκών λιμένος και άλλων πλωτών μέσων”» (Β' 636). 

3. Το Γενικό Κανονισμό Λιμένων υπ’ αριθμ. 10 που 
εγκρίθηκε με την αριθμ. 3131.1/20/95/17-11-1995 Απόφαση 
Υπουργού Εμπορικής Ναυτιλίας «Εγκριση του Γενικού 
Κανονισμού Λιμένα με αριθ. 10 “Για τις καταδυτικές ερ¬ 
γασίες”» (Β' 978), όπως ισχύει. 

4. Το Γενικό Κανονισμό Λιμένων υπ’ αριθμ. 16 που 
εγκρίθηκε με την αριθμ. 3131.2/22/97/11-8-1997 απόφαση 
Υπουργού Εμπορικής Ναυτιλίας «Εγκριση του Γενικού 
Κανονισμού Λιμένα με αριθ. 16 “Για τα θαλάσσια ταξί’» 
(Β' 795), όπως ισχύει. 

5. Το Γενικό Κανονισμό Λιμένων υπ’ αριθμ. 20 που 
εγκρίθηκε με την αριθμ. 3131.1/03/99/06-4-1999 Απόφαση 
Υπουργού Εμπορικής Ναυτιλίας «Εγκριση του Γενικού 
Κανονισμού Λιμένα με αριθ. 20 “Ταχύπλοα (ταχυκίνητα) 
σκάφη και λοιπά θαλάσσια μέσα αναψυχής”» (Β' 444), 
όπως ισχύει. 

6. Το Γενικό Κανονισμό Λιμένων υπ’ αριθμ. 38 που 
εγκρίθηκε με την αριθμ. 2122/10/04/28-4-2004 απόφαση 
Υπουργού Εμπορικής Ναυτιλίας «Εγκριση του Γενικού 
Κανονισμού Λιμένων με αριθμ. 38 “Εκμίσθωση μηχανο¬ 
κίνητων λέμβων και ταχυπλόων μικρών σκαφών/ Αντι¬ 
κατάσταση διάταξης του αριθ. 23 Γ ενικού Κανονισμού 
Λιμένα”» (Β' 748). 

7. Το Γενικό Κανονισμό Λιμένων υπ’ αριθμ. 50 που 
εγκρίθηκε με την αριθμ. Φ. 514.1/2013/Σχ. 1633/29.4.2013 
Απόφαση Υπουργού Ναυτιλίας και Αιγαίου «Διενέργεια 
εξετάσεων υποψηφίων χειριστών ταχυπλόων σκα¬ 
φών - Εκπαιδευτές υποψηφίων χειριστών ταχυπλόων 
σκαφών - Σχολές εκπαίδευσης υποψηφίων χειριστών 
ταχυπλόων σκαφών» (Β' 1151), όπως ισχύει. 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο Πρώτο 

Εγκρίνουμε τον παρακάτω Γ ενικό Κανονισμό Λιμένων 
με αριθμ. 54 


ΓΕΝΙΚΟΣ ΚΑΝΟΝΙΣΜΟΣ ΛΙΜΕΝΩΝ ΑΡΙΘΜ. 54 

«Αντικατάσταση - συμπλήρωση διατάξεων των Γ ενικών 

Κανονισμών Λιμένων αριθμ. 02,10,16, 20, 38 και 50» 

Ο ΑΡΧΗΓΟΣ 

ΛΙΜΕΝΙΚΟΥ ΣΩΜΑΤΟΣ - ΕΛΛΗΝΙΚΗΣ ΑΚΤΟΦΥΛΑΚΗΣ 

Έχοντας υπόψη: 

1. Τις διατάξεις: 

α) Της περίπτωσης (α) του άρθρου 156 του Κώδικα 
Δημοσίου Ναυτικού Δικαίου, που κυρώθηκε με το άρθρο 
μόνον του ν.δ. 187/1973 (Α' 261), όπως τροποποιήθηκε 
και ισχύει. 

β) Του ν.δ. 444/1970 «Περί αρμοδιοτήτων Λιμενικού 
Σώματος και σχέσεων προς τας αρμοδιότητας των Σω¬ 
μάτων Ασφαλείας» (Α' 39). 

γ) Του ν. 4150/2013 «Ανασυγκρότηση του Υπουργείου 
Ναυτιλίας και Αιγαίου και άλλες διατάξεις» (Α' 102). 

δ) Τ ου ν. 3922/2011 «Σύσταση Αρχηγείου Λιμενικού Σώ- 
ματος-Ελληνικής Ακτοφυλακής και άλλες διατάξεις» (Α' 
35), όπως τροποποιήθηκε και ισχύει. 

ε) Της περίπτωσης (α) της παραγράφου 6 του άρθρου 
23 του π.δ. 67/2011 «Οργάνωση των Υπηρεσιών του Λι¬ 
μενικού Σώματος - Ελληνικής Ακτοφυλακής» (Α' 149). 

στ) Του άρθρου 5 του π.δ. 85/2012 «Ίδρυση και μετο¬ 
νομασία Υπουργείων, μεταφορά και κατάργηση υπηρε¬ 
σιών» (Α' 141), όπως αντικαταστάθηκε από το άρθρο 1 
του π.δ. 94/2012 (Α' 149) και το άρθρο 3 του π.δ. 98/2012 
(Α' 160). 

ζ) Του άρθρου 90 του «Κώδικα νομοθεσίας για την 
Κυβέρνηση και τα Κυβερνητικά Όργανα», που κυρώθηκε 
με το άρθρο πρώτο του π.δ. 63/2005 (Α' 98). 

2. Το Γενικό Κανονισμό Λιμένων υπ’ αριθμ. 02 που 
εγκρίθηκε με την αριθμ. 3131.1/04/93/10-8-1993 απόφαση 
Υπουργού Εμπορικής Ναυτιλίας «Εγκριση του Γενικού 
Κανονισμού Λιμένος με αριθμ. 02 “Περί δικαιωμάτων 
ρυμουλκών λιμένος και άλλων πλωτών μέσων”» (Β' 636). 

3. Το Γενικό Κανονισμό Λιμένων υπ’ αριθμ. 10 που 
εγκρίθηκε με την αριθμ. 3131.2/20/95/17-11-1995 απόφαση 
Υπουργού Εμπορικής Ναυτιλίας «Εγκριση του Γενικού 
Κανονισμού Λιμένα με αριθ. 10 “Για τις καταδυτικές ερ¬ 
γασίες”» (Β'978), όπως ισχύει. 

4. Το Γενικό Κανονισμό Λιμένων υπ’ αριθμ. 16 που 
εγκρίθηκε με την αριθμ. 3131.2/22/97/11-8-1997 Απόφαση 
Υπουργού Εμπορικής Ναυτιλίας «Εγκριση του Γενικού 
Κανονισμού Λιμένα με αριθ. 16 “Για τα θαλάσσια ταξί”» 
(Β' 795), όπως ισχύει. 

5. Το Γενικό Κανονισμό Λιμένων υπ’ αριθμ. 20 που 
εγκρίθηκε με την αριθμ. 3131.1/03/99/06-4-1999 απόφαση 
Υπουργού Εμπορικής Ναυτιλίας «Εγκριση του Γενικού 
Κανονισμού Λιμένα με αριθ. 20 “Ταχύπλοα (ταχυκίνητα) 
σκάφη και λοιπά θαλάσσια μέσα αναψυχής”» (Β' 444), 
όπως ισχύει. 

6. Το Γενικό Κανονισμό Λιμένων υπ’ αριθμ. 38 που 
εγκρίθηκε με την αριθμ. 2122/10/04/28-4-2004 απόφαση 
Υπουργού Εμπορικής Ναυτιλίας «Εγκριση του Γενικού 
Κανονισμού Λιμένων με αριθμ. 38 “Εκμίσθωση μηχανο¬ 
κίνητων λέμβων και ταχυπλόων μικρών σκαφών/ Αντι¬ 
κατάσταση διάταξης του αριθ. 23 Γ ενικού Κανονισμού 
Λιμένα”» (Β' 748). 

7. Το Γενικό Κανονισμό Λιμένων υπ’ αριθμ. 50 που 
εγκρίθηκε με την αριθμ. Φ. 514.1/2013/Σχ. 1633/29.4.2013 
απόφαση Υπουργού Ναυτιλίας και Αιγαίου «Διενέργεια 
εξετάσεων υποψηφίων χειριστών ταχυπλόων σκαφών - 

Εκπαιδευτές υποψηφίων χειριστών ταχυπλόων σκαφών - 
Σχολές εκπαίδευσης υποψηφίων χειριστών ταχυπλόων 
σκαφών» (Β' 1151), όπως ισχύει. 

8. Το γεγονός ότι από τις διατάξεις του Κανονισμού 
αυτού δεν προκαλείται δαπάνη σε βάρος του κρατικού 
προϋπολογισμού, εκδίδουμε τον ακόλουθο Γενικό Κα¬ 
νονισμό Λιμένων: 

Άρθρο 1 
Όρια ισχύος 

Ο παρών Γενικός Κανονισμός Λιμένων ισχύει στην 
κατά νόμο χερσαία και θαλάσσια περιοχή δικαιοδοσίας 
κάθε Λιμενικής Αρχής της χώρας. 

Άρθρο 2 

Αντικατάσταση διάταξης του Γ ενικού Κανονισμού 
Λιμένων αριθμ. 02 

Το άρθρο 2 του Γενικού Κανονισμού Λιμένων αριθμ. 
02 αντικαθίσταται ως ακολούθως: 

«Άρθρο 2 
Δικαιώματα 

1. Τα ρυμουλκικά δικαιώματα, τα λεμβουχικά δικαιώμα¬ 
τα και τα κόμιστρα των θαλασσίων ταξί καθορίζονται 
ελεύθερα. 

2. Οι εκμεταλλευόμενοι τα ρυμουλκά, τις λάντζες και 
τα θαλάσσια ταξί υποχρεούνται να δημοσιοποιούν τα 
καθοριζόμενα από αυτούς δικαιώματα με κάθε πρόσφο¬ 
ρο μέσο και να τα γνωστοποιούν στην οικεία Λιμενική 
Αρχή, δεκαπέντε (15) ημέρες τουλάχιστον πριν από την 
εφαρμογή τους, ώστε να δίδεται η δυνατότητα στους 
ενδιαφερομένους να επιλέξουν και να σταθμίσουν τις 
ενέργειές τους.». 

Άρθρο 3 

Αντικατάσταση διατάξεων των Γ ενικών Κανονισμών 
Λιμένων αριθμ. 10 και 20 

1. Η απόδειξη της υγείας και της καταλληλότητας για 
την άσκηση των επαγγελμάτων του δύτη, του μαθητευό- 
μενου δύτη και του εκμισθωτή θαλασσίων μέσων αναψυ¬ 
χής, γίνεται με την προσκόμιση πρωτότυπων πιστοποι¬ 
ητικών (βεβαιώσεων) ιατρών ειδικότητας καρδιολόγου, 
πνευμονολόγου, ψυχιάτρου και οφθαλμιάτρου, ιδιωτών 
ή από δημόσια νοσοκομεία. Κάθε αντίθετη διάταξη των 
σχετικών Γ ενικών Κανονισμών Λιμένων καταργείται. 

2. Η περίπτωση στ) της παραγράφου 1 του άρθρου 
23 του Γ ενικού Κανονισμού Λιμένων αριθμ. 20 αντικα¬ 
θίσταται ως ακολούθως: 

«στ) εκδίδει αποδείξεις παροχής υπηρεσιών και τηρεί 
εν γένει τις φορολογικές του υποχρεώσεις.» 

3. Το άρθρο 34 του Γ ενικού Κανονισμού Λιμένων αριθμ. 
20 καταργείται. 

Άρθρο 4 

Συμπλήρωση διάταξης του Γ ενικού Κανονισμού 
Λιμένων αριθμ. 16 

Μετά την παράγραφο 6 του άρθρου 3 του Γ ενικού 
Κανονισμού Λιμένων αριθμ. 16 προστίθεται νέα παρά¬ 
γραφος 7 ως ακολούθως: 

«7. Σε περίπτωση αλλαγής κυριότητας νομίμως δρα¬ 
στηριοποιούμενου θαλασσίου ταξί, το δικαίωμα δραστη- 
ριοποίησης θαλασσίου ταξί μεταβιβάζεται ελεύθερα, για 
όσο χρόνο το σκάφος δραστηριοποιείται ως θαλάσσιο 
ταξί, σύμφωνα με τις διατάξεις του Κανονισμού αυτού. 


Για την κατά τα ανωτέρω μεταβίβαση, πρέπει να πλη- 
ρούνται οι προϋποθέσεις που προβλέπονται από τις 
διατάξεις του παρόντος Κανονισμού, όπως ισχύει, με 
εξαίρεση τον περιορισμό του ορίου ηλικίας της παρα¬ 
γράφου 5.» 

Άρθρο 5 

Συμπλήρωση - αντικατάσταση διατάξεων 
του Γ ενικού Κανονισμού Λιμένων αριθμ. 38 

1. Στην παράγραφο 1 του άρθρου 3 του Γ ενικού Κα¬ 
νονισμού Λιμένων αριθμ. 38 διαγράφεται η φράση «για 
χρονικό διάστημα μικρότερο των είκοσι τεσσάρων (24) 
ωρών και εφόσον είναι ηλικίας μεγαλύτερης των δε¬ 
καπέντε (15) ετών.». 

2. Στην περίπτωση (γ) της παραγράφου 2 του άρθρου 
3 του Γ ενικού Κανονισμού Λιμένων αριθμ. 38, όπως αντι- 
καταστάθηκε με το άρθρο 3 του Γ ενικού Κανονισμού Λι¬ 
μένων αριθμ. 45 και μεταγενέστερα με την παράγραφο 
1 του άρθρου 5 του Γ ενικού Κανονισμού Λιμένων αριθμ. 
52, προστίθεται νέο εδάφιο ως ακολούθως: 

«Οι προαναφερόμενες διατάξεις ως προς το μήκος 
των μηχανοκίνητων λέμβων ή και ταχυπλόων μικρών 
σκαφών και ως προς την ισχύ της κύριας μηχανής δεν 
έχουν εφαρμογή για τους ήδη εφοδιασμένους, μέχρι 01- 
10-2008, με άδεια εκμίσθωσης, σύμφωνα με τις διατάξεις 
που ίσχυαν κατά το χρόνο έκδοσής της, και μόνο για 
τα συγκεκριμένα σκάφη που αναγράφονταν μέχρι την 
ημερομηνία αυτή στην άδεια.». 

3. Η παράγραφος 2 του άρθρου 6 του Γ ενικού Κανονι¬ 
σμού Λιμένων αριθμ. 38, όπως αντικαταστάθηκε με την 
παράγραφο 2 του άρθρου 5 του Γ ενικού Κανονισμού 
Λιμένων αριθμ. 52, αντικαθίσταται ως ακολούθως: 

«2. Κάθε εκμισθούμενο μικρό σκάφος φέρει εφεδρική 
μηχανή, ικανή να προσδίδει στο σκάφος ταχύτητα τουλά¬ 
χιστον τεσσάρων (04) κόμβων με ευνοϊκές καιρικές συν¬ 
θήκες, γεγονός που αποδεικνύεται με σχετική βεβαίωση 
του κατασκευαστή του σκάφους ή του εντολοδόχου του 
ή επαγγελματία κατασκευαστή αναλόγου είδους σκαφών 
ή πτυχιούχου ναυπηγού ή διπλωματούχου ναυπηγού μη¬ 
χανικού. Επίσης, φέρει και ένα γεμάτο εφεδρικό δοχείο 
καύσιμης ύλης με πώμα ασφαλείας χωρητικότητας πέντε 
(05) τουλάχιστον λίτρων ή γεμάτη εφεδρική δεξαμενή 
καυσίμου (ρεζερβουάρ) ίδιας χωρητικότητας. 

Η εφεδρική μηχανή δεν είναι υποχρεωτική, όταν το 
εκμισθούμενο μικρό σκάφος φέρει δύο προωστικούς 
κινητήρες.». 

Άρθρο 6 

«Αντικατάσταση - συμπλήρωση διατάξεων 
του Γ ενικού Κανονισμού Λιμένων αριθμ. 50» 

1. Η περίπτωση (δ) της παραγράφου 3 του άρθρου 3 
του Γ ενικού Κανονισμού Λιμένων αριθμ. 50 αντικαθίστα¬ 
ται ως ακολούθως: 

«δ) Βεβαίωση της σχολής εκπαίδευσης υποψήφιων 
χειριστών ταχυπλόων σκαφών. Η βεβαίωση είναι σύμ¬ 
φωνη, ως προς τον τύπο και το περιεχόμενό της, με το 
υπόδειγμα του Παραρτήματος Β' του κανονισμού αυτού 
και συνοδεύεται από φωτοαντίγραφα των νόμιμων πα¬ 
ραστατικών καταβολής διδάκτρων που έχουν εκδοθεί 
από εγκεκριμένη σχολή εκπαίδευσης υποψήφιων χει¬ 
ριστών ταχυπλόων σκαφών, ο ιδιοκτήτης της οποίας 
υπογράφει και σφραγίζει, με την σφραγίδα της σχο¬ 
λής, την παραπάνω βεβαίωση και τα φωτοαντίγραφα 

των παραστατικών. Σε περίπτωση νομικού προσώπου, 
η βεβαίωση και τα φωτοαντίγραφα των παραστατικών 
καταβολής διδάκτρων υπογράφονται από το νόμιμο εκ¬ 
πρόσωπο. Για την αναγραφή στα παραστατικά καταβο¬ 
λής διδάκτρων της ωριαίας αποζημίωσης, λαμβάνονται 
υπόψη τα οριζόμενα στην παράγραφο 9 του άρθρου 8 
του παρόντος κανονισμού.». 

2. Η παράγραφος 8 του άρθρου 3 του Γ ενικού Κανονι¬ 
σμού Λιμένων αριθμ. 50 αντικαθίσταται ως ακολούθως: 

«8. Εφόσον η αίτηση και τα επισυναπτόμενα σε αυτή 
δικαιολογητικά υποβληθούν αυτοπροσώπως στη Λιμενική 
Αρχή από τον ενδιαφερόμενο ή από νομίμως εξουσιο¬ 
δοτημένο άτομο, η υποβολή γίνεται τουλάχιστον πέντε 
(05) εργάσιμες ημέρες πριν από την ημερομηνία της 
εξέτασης. Η Λιμενική Αρχή προβαίνει σε καταχώρηση 
της αίτησης μέσω του Π.Σ.Ε.Α.Χ.Τ.Σ., και, αφού ελέγξει την 
πληρότητα των δικαιολογητικών, χορηγεί στον αιτούντα 
σημείωμα συμμετοχής στις εξετάσεις, σύμφωνα με το 
υπόδειγμα του Παραρτήματος Γ' του κανονισμού αυτού.». 

3. Η παράγραφος 9 του άρθρου 3 του Γ ενικού Κανονι¬ 
σμού Λιμένων αριθμ. 50 αντικαθίσταται ως ακολούθως: 

«9. Εφόσον επιλεγεί η διαδικασία της περίπτωσης β 
της παραγράφου 7, η ηλεκτρονική κράτηση μπορεί να 
γίνεται μέχρι δέκα (10) ημέρες πριν από την, κατά τα 
οριζόμενα στην παράγραφο 6, επιλεγόμενη ημερομηνία 
εξετάσεων. Μετά το πέρας του διαστήματος αυτού, 
μόνο αυτοπρόσωπη υποβολή της αίτησης επιτρέπεται. 
Τουλάχιστον πέντε (05) εργάσιμες ημέρες πριν από την 
ημερομηνία της εξέτασης, προσκομίζονται υποχρεωτικά 
στη Λιμενική Αρχή, από τον ίδιο τον ενδιαφερόμενο ή 
από νομίμως εξουσιοδοτημένο άτομο, η αίτηση και τα 
οριζόμενα στην παράγραφο 3 δικαιολογητικά. Ακολού¬ 
θως, η Λιμενική Αρχή, αφού ελέγξει την πληρότητά τους, 
χορηγεί στον αιτούντα σημείωμα συμμετοχής στις εξε¬ 
τάσεις, σύμφωνα με το υπόδειγμα του Παραρτήματος 
Γ' του κανονισμού αυτού.» 

4. Στην παράγραφο 12 του άρθρου 3 του Γ ενικού Κανο¬ 
νισμού Λιμένων αριθμ. 50 προστίθεται τέταρτο εδάφιο, 
ως ακολούθως: 

«Ο υποψήφιος έχει δικαίωμα επανεξέτασης όσες φο¬ 
ρές επιθυμεί, μέχρι τη συμπλήρωση τριών (03) ετών από 
την ημερομηνία της πρώτης αποτυχίας του.». 

5. Η παράγραφος 6 του άρθρου 4 του Γ ενικού Κανονι¬ 
σμού Λιμένων αριθμ. 50 αντικαθίσταται ως ακολούθως: 

«6. Η χρησιμοποίηση του εκπαιδευτικού σκάφους κατά 
την πρακτική εξέταση είναι υποχρεωτική, εφόσον στην 
περιοχή δικαιοδοσίας της Λιμενικής Αρχής δραστη¬ 
ριοποιείται νομίμως εγκεκριμένη σχολή εκπαίδευσης 
υποψηφίων χειριστών ταχυπλόων σκαφών.». 

6. Το πρώτο εδάφιο της παραγράφου 2 του άρθρου 
6 του Γ ενικού Κανονισμού Λιμένων αριθμ. 50 αντικαθί¬ 
σταται ως ακολούθως: 

«Για την έκδοση του πιστοποιητικού ικανότητας εκ¬ 
παιδευτή υποψηφίων χειριστών ταχυπλόων σκαφών, 
υποβάλλεται στη Διεύθυνση Γ ενικής Αστυνόμευσης και 
Κανονισμών Λιμένων αίτηση, μέχρι πέντε (05) εργάσιμες 
ημέρες πριν από την, οριζόμενη κατά τη διάταξη της 
παραγράφου 6, ημερομηνία των εξετάσεων, αίτηση στην 
οποία επισυνάπτονται:». 

7. Μετά την περίπτωση (ζ) της παραγράφου 2 του 
άρθρου 6 του Γ ενικού Κανονισμού Λιμένων αριθμ. 50 
προστίθεται νέα περίπτωση (η) ως ακολούθως: 

«η) Δύο (02) πρόσφατες έγχρωμες φωτογραφίες.». 


8. Στο τελευταίο εδάφιο της παραγράφου 13 του άρ¬ 
θρου 6 του Γ ενικού Κανονισμού Λιμένων αριθμ. 50, η 
φράση «στο Κεντρικό Λιμεναρχείο Πειραιά» αντικαθί¬ 
σταται από τη φράση «στην οικεία Λιμενική Αρχή.». 

9. Η παράγραφος 2 του άρθρου 8 του Γ ενικού Κανονι¬ 
σμού Λιμένων αριθμ. 50 αντικαθίσταται ως ακολούθως: 

«2. Η έγκριση ίδρυσης και λειτουργίας σχολής εκπαί¬ 
δευσης υποψήφιων χειριστών ταχυπλόων σκαφών χο¬ 
ρηγείται, εφόσον ο ενδιαφερόμενος πληρεί αθροιστικά 
τις ακόλουθες προϋποθέσεις: 

α) Να είναι'Ελληνας υπήκοος και να έχει συμπληρώσει 
το δέκατο όγδοο (18) έτος της ηλικίας του. 

β) Να μην έχει καταδικασθεί για ανθρωποκτονία από 
πρόθεση, κατασκοπεία, ληστεία, κλοπή, υπεξαίρεση, 
δόλια χρεοκοπία, λαθρεμπορία, φοροδιαφυγή, δωρο¬ 
δοκία, δωροληψία, παραχάραξη, πλαστογραφία, απιστία, 
απάτη, εκβίαση, συκοφαντική δυσφήμιση, έγκλημα κατά 
της γενετήσιας ελευθερίας, οικονομική εκμετάλλευση 
της γενετήσιας ζωής, παράβαση του Νόμου περί ναρ¬ 
κωτικών και περί μεσαζόντων, παράνομη αλιεία με χρή¬ 
ση εκρηκτικών ή χημικών ή φυτικών υλών ή συσκευών 
που παράγουν ηλεκτρικές εκκενώσεις, παράβαση του 
α.ν. 192/1936 και σε οποιαδήποτε ποινή με την οποία 
καταγνώσθηκε έστω και μερική αποστέρηση των πολι¬ 
τικών δικαιωμάτων. 

γ) Να μη διώκεται ως φυγόποινος ή φυγόδικος. 
δ) Να μην έχει κηρυχθεί σε κατάσταση πτώχευσης 
και να μην έχει υποβληθεί σε στερητική ή επικουρική 
δικαστική συμπαράσταση, 
ε) Να είναι φορολογικά ενήμερος, 
στ) Να έχει στην κατοχή του κτιριακή εγκατάσταση, 
με εξοπλισμό σύμφωνα με τα οριζόμενα στο άρθρο 9 
του παρόντος κανονισμού και με την επιφύλαξη της 
παραγράφου 4 του άρθρου αυτού. 

ζ) Να καλύπτει ασφαλιστικά την αστική ευθύνη έναντι 
τρίτων για θάνατο ή σωματικές βλάβες, 
η) Να διαθέτει πρόγραμμα εκπαίδευσης, 
θ) Να έχει προσλάβει έναν (01) τουλάχιστον εκπαιδευ¬ 
τή υποψήφιων χειριστών ταχυπλόων σκαφών, κάτοχο 
πιστοποιητικού ικανότητας σε ισχύ, ή να είναι ο ίδιος 
εκπαιδευτής, κάτοχος αντίστοιχου πιστοποιητικού. 

ι) Ο ενδιαφερόμενος και ο εκπαιδευτής να είναι ασφα¬ 
λισμένοι στον αντίστοιχο ασφαλιστικό φορέα και να 
είναι ασφαλιστικά ενήμεροι. 

ια) Να έχει στην κατοχή του δύο (2) τουλάχιστον 
επαγγελματικά εκπαιδευτικά σκάφη (πολυεστερικά ή 
φουσκωτά με γάστρα «Βίρίά ΙηίΙαΙαάΙβ Βοαί-ΒΙΒ»).». 

10. Η παράγραφος 4 του άρθρου 8 του Γ ενικού Κανο¬ 
νισμού Λιμένων αριθμ. 50 αντικαθίσταται ως ακολούθως: 

«4. Για τη χορήγηση έγκρισης ίδρυσης και λειτουργίας 
σχολής εκπαίδευσης υποψήφιων χειριστών ταχυπλόων 
σκαφών και την απόδειξη των παραπάνω προϋποθέσε¬ 
ων, υποβάλλεται στην Λιμενική Αρχή αίτηση, στην οποία 
επισυνάπτονται τα ακόλουθα δικαιολογητικά: 

α) Φωτοαντίγραφο του δελτίου ταυτότητας ή άλλου 
νόμιμου αποδεικτικού στοιχείου, σύμφωνα με τα οριζό¬ 
μενα στην παράγραφο 4 του άρθρου 3 του ν. 2690/1999 
(Α' 45), όπως ισχύει. 

β) Απόσπασμα ποινικού μητρώου, έκδοσης του τελευ¬ 
ταίου τριμήνου (αναζητείται υπηρεσιακώς). 

γ) Πιστοποιητικό Εισαγγελικής Αρχής, έκδοσης τε¬ 
λευταίου τριμήνου, από το οποίο να προκύπτει ότι δε 
διώκεται ως φυγόποινος ή φυγόδικος. 

δ) Πιστοποιητικό αρμόδιας δικαστικής ή διοικητικής 
Αρχής, έκδοσης του τελευταίου εξαμήνου, από το οποίο 
να προκύπτει ότι δεν έχει κηρυχθεί σε κατάσταση πτώ¬ 
χευσης και σε στερητική ή επικουρική δικαστική συ¬ 
μπαράσταση. 

ε) Πιστοποιητικό φορολογικής ενημερότητας (αναζη- 
τείται υπηρεσιακά). 

στ) Τίτλος ιδιοκτησίας ή μισθωτήριο συμβόλαιο ή άλλο 
έγγραφο που παρέχει νόμιμα δικαιώματα χρήσης επαγ¬ 
γελματικής στέγης. 

ζ) Επικυρωμένο φωτοαντίγραφο ασφαλιστηρίου συμ¬ 
βολαίου για ασφαλιστική κάλυψη της αστικής ευθύνης 
του ιδιοκτήτη της σχολής και οιουδήποτε προστηθέ- 
ντος ή εκπαιδευτή ή εκπαιδευόμενου έναντι τρίτων για 
θάνατο ή σωματικές βλάβες. 

η) Πρόγραμμα εκπαίδευσης. 

θ) Πίνακας απασχολούμενου προσωπικού ως εκπαι- 
δευτή/ών, με επικυρωμένο/α φωτοαντίγραφο/α του/των 
δελτίου/ων ταυτότητας αυτού/ών και επικυρωμένο/α φω¬ 
τοαντίγραφο/α του/των πιστοποιητικού/ων ικανότητας 
εκπαιδευτή υποψήφιων χειριστών ταχυπλόων σκαφών. 

ι) Βεβαίωση ασφάλισης από τον αρμόδιο ασφαλιστικό 
φορέα και πιστοποιητικό ασφαλιστικής ενημερότητας 
για τον ενδιαφερόμενο και τον εκπαιδευτή. 

ια) Επικυρωμένα φωτοαντίγραφα των πιστοποιητικών 
κυριότητας των σκαφών ή των εγγράφων εθνικότητας, 
ανάλογα, καθώς και των αντίστοιχων πιστοποιητικών 
αξιοπλοΐας (Α.Ε.Π.- Π.Γ.Ε.). 

ιβ) Επικυρωμένο φωτοαντίγραφο του ασφαλιστηρίου 
συμβολαίου των σκαφών ως εκπαιδευτικών.» 

11. Στην παράγραφο 13 του άρθρου 8 του Γενικού 
Κανονισμού Λιμένων αριθμ. 50 προστίθεται δεύτερο 
εδάφιο ως ακολούθως: 

«Στην περίπτωση αυτή ο ενδιαφερόμενος υποχρεούται 
να γνωστοποιήσει στην έτερη Λιμενική Αρχή, ότι πρόκει¬ 
ται να δραστηριοποιηθεί στην περιοχή δικαιοδοσίας της 
και να δηλώσει την κτιριακή εγκατάσταση που πρόκειται 
να χρησιμοποιήσει.». 

12. Στο δεύτερο εδάφιο της παραγράφου 3 του άρ¬ 
θρου 12 του Γενικού Κανονισμού Λιμένων αριθμ. 50 προ¬ 
στίθεται νέα περίπτωση γ) ως ακολούθως: 

«γ) Δύο (02) πρόσφατες έγχρωμες φωτογραφίες.». 

13. Το πρώτο εδάφιο της παραγράφου 5 του άρθρου 
12 του Γ ενικού Κανονισμού Λιμένων αριθμ. 50 αντικαθί¬ 
σταται ως ακολούθως: 

«Φυσικό πρόσωπο ή ο νόμιμος εκπρόσωπος νομικού 
προσώπου που κατέχει άδεια ίδρυσης και λειτουργίας 


σχολής εκπαίδευσης υποψήφιων χειριστών ταχυπλόων 
σκαφών, η οποία είχε χορηγηθεί σε εφαρμογή των δια¬ 
τάξεων που ίσχυαν κατά το χρόνο έκδοσή της, χωρίς 
να είχε ταυτόχρονα εφοδιασθεί και με άδεια εκπαι¬ 
δευτή υποψήφιων χειριστών ταχυπλόων σκαφών, αλλά 
ασκούσε και ασκεί ενεργά το συγκεκριμένο επάγγελμα 
οφείλει, για τη συνέχιση άσκησης του επαγγέλματος 
του, να εφοδιασθεί με πιστοποιητικό ικανότητας εκ¬ 
παιδευτή υποψήφιων χειριστών ταχυπλόων σκαφών ή 
να προσλάβει τουλάχιστον έναν εκπαιδευτή, κάτοχο 
αντίστοιχου πιστοποιητικού, εντός έξι (6) μηνών από 
την έναρξη ισχύος του κανονισμού αυτού.». 

14. Στο δεύτερο εδάφιο της παραγράφου 5 του άρ¬ 
θρου 12 του Γ ενικού Κανονισμού Λιμένων αριθμ. 50 προ¬ 
στίθεται νέα περίπτωση γ) ως ακολούθως: 

«γ) Δύο (02) πρόσφατες έγχρωμες φωτογραφίες.». 

15. Στο τελευταίο εδάφιο της παραγράφου 5 του άρ¬ 
θρου 12 του Γ ενικού Κανονισμού Λιμένων αριθμ. 50, η 
φράση «στο Κεντρικό Λιμεναρχείο Πειραιά» αντικαθί¬ 
σταται από τη φράση «στην οικεία Λιμενική Αρχή». 

16. Η παράγραφος 6 του άρθρου 12 του Γ ενικού Κανο¬ 
νισμού Λιμένων αριθμ. 50 αντικαθίσταται ως ακολούθως: 

«6. Για τους, μέχρι την ημερομηνία έναρξης ισχύος του 
παρόντος, κατόχους άδειας ίδρυσης και λειτουργίας 
σχολής εκπαίδευσης υποψήφιων χειριστών ταχυπλόων 
σκαφών, η διάταξη της περίπτωσης (στ) της παραγρά¬ 
φου 2 του άρθρου 8 αρχίζει να ισχύει μετά από τρία 
(3) έτη από την έναρξη ισχύος του κανονισμού αυτού. 
Ομοίως, οι διατάξεις του εδαφίου (ια) της παραγράφου 

2 του άρθρου 8 και των εδαφίων (α), (δ) και (στ) της 
παραγράφου 3 του άρθρου 8, οι σχετικές με τον ελά¬ 
χιστο αριθμό των εκπαιδευτικών σκαφών, το ελάχιστο 
ολικό μήκος αυτών, τη σήμανση ΟΕ και το μέγιστο χρόνο 
από την ημερομηνία αρχικής εγγραφής στο Β.Ε.Μ.Σ. 
(δεκαπενταετία), αρχίζουν να ισχύουν μετά από τρία 
(3) έτη από την έναρξη ισχύος του κανονισμού αυτού.» 

17. Μετά την παράγραφο 6 του άρθρου 12 του Γ ενικού 
Κανονισμού Λιμένων αριθμ. 50, προστίθεται νέα παρά¬ 
γραφος 7 ως ακολούθως: 

«7. Άδειες χειριστή θαλασσίου μοτοποδηλάτου χορη- 
γηθείσες σύμφωνα με τη διάταξη της παραγράφου 10 
του άρθρου 3 του Γ ενικού Κανονισμού Λιμένων αριθμ. 
20 εξακολουθούν να ισχύουν. Οι προαναφερόμενες 
άδειες πρέπει να αντικατασταθούν με νέου τύπου 
άδειες χειριστή ταχυπλόου σκάφους, εντός του οριζό¬ 
μενου στην απόφαση της παραγράφου 14 του άρθρου 

3 χρόνου.». 

18. Το Παράτημα Γ' του Γενικού Κανονισμού Λιμένων αριθμ. 50 αντικαθίσταται ως ακολούθως: 


ΠΑΡΑΡΤΗΜΑ Γ 



ΕΛΛΗΝΙΚΗ ΔΗΜΟΚΡΑΤΙΑ 

ΛΙΜΕΝΙΚΗ ΑΡΧΗ. 

Αριθμ. Πρωτ.:. 


ΣΗΜΕΙΩΜΑ ΣΥΜΜΕΤΟΧΗΣ 

ΣΤΙΣ ΕΞΕΤΑΣΕΙΣ ΥΠΟΨΗΦΙΩΝ ΧΕΙΡΙΣΤΩΝ ΤΑΧΥΠΛΟΩΝ ΣΚΑΦΩΝ 

ΠΡΟΣ: 1) Πρόεδρο της επιτροπής εξέτασης 

υποψήφιων χειριστών ταχυπλόων σκαφών 

2 ). 

(Ονοματεπώνυμο υποψηφίου) 


Εγκρίνεται η συμμετοχή του. 

του.στις θεωρητικές και πρακτικές* εξετάσεις της 

. 1 - 120 .... 

Η Λιμενική Αρχή 

Σφραγίδα Υπηρεσίας 
ονοματεπώνυμο υπογράφοντος 


(*) Οταν συντρέχει περίπτωση (επανεξέταση υποψήφιου) διαγράφεται ανάλογα. 

19. Το Παράρτημα I του Γενικού Κανονισμού Λιμένων αριθμ. 50 αντικαθίσταται ως ακολούθως: 


ΠΑΡΑΡΤΗΜΑ I 

ΠΙΣΤΟΠΟΙΗΤΙΚΟ ΙΚΑΝΟΤΗΤΑΣ ΕΚΠΑΙΔΕΥΤΗ 


ΠΑΡΑΤΗΡΗΣΕΙΣ 

Το πιστοποιητικό αυτό: 

Εκδΐδεται σύμφωνα με τις διατάξεις της αριθμ. 
φακ.514.1/2013/26-4-2013 Απόφασης του Υπουργού 
Ναυτιλίας και Αιγαίου με την οποία εγκρίθηκε ο αριθμ. 
50 Γενικός Κανονισμός Λιμένα (ΦΕΚ 1151 Β/13-5- 
2013), όπως ισχύει. 

Ισχύει μέχρι ο κάτοχός του να συμπληρώσει το 
πεντηκοστό πέμπτο (55) έτος της ηλικίας του και 
ανανεώνεται ανά τρία (3) έτη από την ημερομηνία 

λήξης τ°υ. 

Παύει να ισχύει και ανακαλείται εάν εκλείψει 
οιαδήποτε από τις προϋποθέσεις χορήγησής του ή εαν 
ο κάτοχός του καταδικαστεί τελεσίδικα ως υπαίτιος 
πρόκλησης θανάτου ή ατυχήματος εκπαιδευόμενου. 

Ο κάτοχος υποχρεούται να επιδεικνύει το παρόν σε 
κάθε ζήτηση από τα όργανα του Λιμενικού Σώματος- 
Ελληνικής Ακτοφυλακής. 



ΕΛΛΗΝΙΚΗ ΔΗΜΟΚΡΑΤΙΑ 
ΥΠΟΥΡΓΕΙΟ ΝΑΥΤΙΛΙΑΣ ΚΑΙ ΑΙΓΑΙΟΥ 
ΑΡΧΗΓΕΙΟ ΛΙΜΕΝΙΚΟΥ ΣΩΜΑΤΟΣ - 
ΕΛΛΗΝΙΚΗΣ ΑΚΤΟΦΥΛΑΚΗΣ 


ΠΙΣΤΟΠΟΙΗΤΙΚΟ ΙΚΑΝΟΤΗΤΑΣ 
ΕΚΠΑΙΔΕΥΤΗ 
ΥΠΟΨΗΦΙΩΝ ΧΕΙΡΙΣΤΩΝ 
ΤΑΧΥΠΛΟΩΝ ΣΚΑΦΩΝ 


ΑΝΑΝΕΩΣΕΙΣ 


ΣΤΟΙΧΕΙΑ ΚΑΤΟΧΟΥ 


Επώνυμο: 

Όνομα: 

Πατρώνυμο: 

Ημ/νία γέννησης: 

Δ/νση κατοικίας: 

Α.Δ.Τ.: 

Α.Φ.Μ.: 

Αριθμός πιστοποιητικού: 
Ισχύει μέχρι: 

Εκδούσα Αρχή: 


Φωτογραφία 

κατόχου 


Ισχύει μέχρι και τη.. 

·■/· 

.../20.... 

Ημερομηνία ανανέωσης: . 

/·· 

../20.... 

Ο ΔΙΕΥΘΥΝΤΗΣ ΚΛΑΔΟΥ . 


Α.Λ.Σ. - ΕΛ.ΑΚΤ. 



Ισχύει μέχρι και τη.. 

·/· 

.../20.... 

Ημερομηνία ανανέωσης: . 

/·· 

,./20.... 

Ο ΔΙΕΥΘΥΝΤΗΣ ΚΛΑΔΟΥ . 


Α.Λ.Σ. - ΕΛ.ΑΚΤ. 



Ισχύει μέχρι και τη.. 

··/· 

,../20.... 

Ημερομηνία ανανέωσης: . 

/■· 

,./20.... 

Ο ΔΙΕΥΘΥΝΤΗΣ ΚΛΑΔΟΥ . 


Α.Λ.Σ. - ΕΛ.ΑΚΤ. 



Ισχύει μέχρι και τη.. 

··/· 

,../20.... 


Ημερομηνία ανανέωσης: ./..../20.... 


/.../ 20 .... 


Ο ΔΙΕΥΘΥΝΤΗΣ ΚΛΑΔΟΥ 
Α.Λ.Σ. - ΕΛ.ΑΚΤ. 


Ο ΔΙΕΥΘΥΝΤΗΣ ΚΛΑΔΟΥ 
Α.Λ.Σ. - ΕΛ.ΑΚΤ. 

Αρθρο 7 
Κυρώσεις 

Οι παραβάτες του κανονισμού αυτού, ανεξάρτητα από 
τις ποινικές και αστικές ευθύνες που συντρέχουν κατά 
την ισχύουσα νομοθεσία, υπόκεινται και στις διοικητικές 
κυρώσεις του άρθρου 157 του Κώδικα Δημοσίου Ναυτικού 
Δικαίου, που κυρώθηκε με το άρθρο μόνον του ν.δ. 187/1973 
«Περί Κώδικος Δημοσίου Ναυτικού Δικαίου» (Α' 261), όπως 
τροποποιήθηκε και ισχύει. 

Πειραιάς, 29 Απριλίου 2014 

Ο ΑΡΧΗΓΟΣ 
Αντιναύαρχος Λ.Σ. 

ΑΘΑΝΑΣΟΠΟΥΛΟΣ Αθ. 


Αρθρο Δεύτερο 
Έναρξη ισχύος 

Η εφαρμογή του κανονισμού αυτού αρχίζει από τη δημο¬ 
σίευσή του στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 29 Απριλίου 2014 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 












